open-index/open-wikipedia-markdown huggingface dataset:
กองทัพรัฐเอกราชโครเอเชีย

**กองทัพรัฐเอกราชโครเอเชีย** ( - HOS) เป็นกองกำลังทหารของรัฐเอกราชโครเอเชีย ก่อตั้งในเดือนพฤศจิกายน พ.ศ. 2487 มีกองกำลังกึ่งทหารประกอบในกองทัพ 2 หน่วย คือ กองกำลังแห่งชาติโครเอเชีย (Domobrani) และ กองกำลังอุสตาซา

กองทัพรัฐเอกราชได้จัดกองกำลังทหารทั้งหมด 18 กองพล แบ่งเป็น ทหารราบ 13 กองพล ทหารภูเขา กับ หน่วยเคลื่อนที่เร็ว อย่างละ 2 กองพล และ กองกำลังสำรอง 1 กองพล รวมกับ ทหารปืนใหญ่ และ หน่วยสนับสนุน ในระยะต่อมาได้จัดตั้งหน่วยทหารยานเกราะ ซึ่งอาวุธยุทธภัณฑ์ส่วนใหญ่ได้รับการสนับสนุนจากเวร์มัคท์

## ประวัติ

## กองกำลังกึ่งทหาร
### กองกำลังแห่งชาติ

### กองกำลังอุสตาซา

### ทหารตำรวจแห่งชาติ

## ยุทธภัณฑ์

## หนังสืออ่านเพิ่ม

## บรรณานุกรม

## เชิงอรรถ และ อ้างอิง
### เชิงอรรถ

### อ้างอิง
* Shaw, L., *Trial by Slander: A background to the Independent State of Croatia*, Harp Books, Canberra, 1973. ISBN 0-909432-00-7
* Thomas, N., Abbott, P. and Chappell, M. *Partisan Warfare 1941–45* Osprey, Oxford, 1983. ISBN 0-85045-513-8
* Thomas, N., Mikulan, K. and Pavelic, D. *Axis Forces in Yugoslavia 1941–45* Osprey, London, 1995. ISBN 1-85532-473-3
* Zaloga, S.J., *Tanks of Hitler's Eastern Allies 1941–45* Osprey, Oxford, 2013. ISBN 978-1-78096-022-7

## แหล่งข้อมูลอื่น

หมวดหมู่:กองทัพรัฐเอกราชโครเอเชีย
หมวดหมู่:รัฐเอกราชโครเอเชีย
หมวดหมู่:กองทัพโครเอเชีย
โครเอเชีย
โครเอเชีย
บ้วนฮ่วยเหลา

ปกฉบับที่ "หอทองหยก" (金玉樓) จัดพิมพ์เมื่อปี 1859 ในช่วงราชวงศ์ชิง|250px|right|thumb

***บ้วนฮ่วยเหลา*** ตามสำเนียงฮกเกี้ยน หรือ ***ว่านฮฺวาโหลว*** ตามสำเนียงกลาง () แปลว่า **หอหมื่นบุปผา** (Pavilion of Ten Thousand Flowers) เป็นชื่อนิยายจีนซึ่ง หลีโหวตึ๊ง ตามสำเนียงฮกเกี้ยน หรือ หลี อฺวี่ถัง ตามสำเนียงกลาง (李雨堂) ประพันธ์ขึ้นในสมัยราชวงศ์ชิง

## ชื่อ

ชื่อเต็มของนิยายเรื่องนี้ คือ  *บ้วนฮ่วยเหลาเอียเปาเต็กเอี้ยนหงี* ตามสำเนียงฮกเกี้ยน หรือ *ว่านฮฺวาโหลวหยางเปาตี๋หยั่นอี้* ตามสำเนียงกลาง (萬花樓楊包狄演義) แปลว่า "หอหมื่นบุปผา: วีรคติเอียเปาเต็ก" (Pavilion of Ten Thousand Flowers: Romance of Yang, Bao and Di)

เอียเปาเต็กนั้น หมายถึง บุคคลสามคนดังต่อไปนี้ตามลำดับ คือ
* เอียจงเปา ตามสำเนียงฮกเกี้ยน หรือ หยาง จงเป่า ตามสำเนียงกลาง (楊宗保)
* เปาบุ้นจิ้น ตามสำเนียงฮกเกี้ยน หรือ เปา เหวินเจิ่ง ตามสำเนียงกลาง (包文拯) และ
* เต็กเซง ตามสำเนียงฮกเกี้ยน หรือ ตี๋ ชิง ตามสำเนียงกลาง (狄青)

## เนื้อเรื่อง
เรื่อง *บ้วนฮ่วยเหลา* นั้นเริ่มขึ้นที่หอหมื่นบุปผาอันเป็นสถานที่ที่เต็กเซงและเปาบุ้นจิ้นมาพบกันเป็นครั้งแรก มีเนื้อหาเกี่ยวกับการรบของเอียจงเปาและเต็กเซง ตลอดจนการตัดสินคดีของเปาบุ้นจิ้น ซึ่งรวมถึงคดีแมวป่าสับเปลี่ยนพระโอรส

ภาคต่อของ *บ้วนฮ่วยเหลา* คือ *โหงวโฮ้วเพงไซ* ตามสำเนียงฮกเกี้ยน หรือ *อู๋หู่ผิงซี* ตามสำเนียงกลาง (五虎平西) แปลว่า ห้าเสือพิชิตประจิม (Five Tigers Conquering the West) และ *โหงวโฮ้วเพงหนำ* ตามสำเนียงฮกเกี้ยน หรือ *อู๋หู่ผิงหนัน* ตามสำเนียงกลาง (五虎平南) แปลว่า ห้าเสือพิชิตปักษ์ใต้ (Five Tigers Conquering the South)

## ฉบับแปลไทย

*บ้วนฮ่วยเหลา* แปลเป็นภาษาไทยเมื่อนานมาแล้ว สมเด็จพระเจ้าบรมวงศ์เธอ กรมพระยาดำรงราชานุภาพ ตรัสว่า

"เรื่อง *บ้วนฮ่วยเหลา* สันนิษฐานว่า สมเด็จเจ้าพระยาบรมมหาศรีสุริยวงศ์ให้แปล (คราวเดียวกับเรื่อง *โหงวโฮ้วเพงหนำ*) เป็นหนังสือสิบสามเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2423 เป็นสมุดหนึ่งเล่ม [...]

"เรื่อง *โหงวโฮ้วเพงหนำ* สมเด็จเจ้าพระยาบรมมหาศรีสุริยวงศ์ให้จีนโตแปลเมื่อ พ.ศ. 2400 เป็นหนังสือหกเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2429 เป็นสมุดหนึ่งเล่ม"

## อ้างอิง

## แหล่งข้อมูลอื่น

หมวดหมู่:เปาบุ้นจิ้น
หมวดหมู่:วรรณกรรมจีน
ไทป์ 96

**ไทป์ 96** () คือ รถถังหลักยุคที่3ของจีน โดยเป็นรถถังที่มีต้นแบบจากไทป์ 85-III ซึ่งมันได้เข้าประจำการกองทัพปลดปล่อยประชาชนในปี1997

## รุ่นต่างๆของไทป์ 96
* ไทป์ 90
** ไทป์ 90-I
** ไทป์ 90-II
** ไทป์ 90-IIM หรือ อัล-คาลิด
* ไทป์ 96G / ไทป์ 96A

## ประเทศผู้ใช้งาน
thumb|center|300px|ประเทศที่ใช้รถถังไทป์ 96
; 
* กองทัพบกบังกลาเทศ – มีรถถังรุ่นเอ็มบีที 2000 44 คัน ถูกส่งมอบโดยจีนระหว่าง 2012-2013
; 
* กองทัพปลดปล่อยประชาชน – มีประจำการอยู่ 2,500+ ในปี 2013
; 
* กองทัพบกปากีสถาน – มีประจำการอยู่ 500 คัน ซึ่งรถถังหลักอัล-คาลิดผลิตโดยปากีสถาน รถถังอัล-คาลิดคือพื้นฐานจากรถถัง ไทป์ 90-IIM / เอ็มบีที 2000 ผลิตโดยจีน
; ซูดาน 
* กองทัพบกซูดาน – มีรถถังรุ่นไทป์ 96A 200 คัน
; 
* กองทัพบกโมร็อกโก – ได้ซื้อรถถังรุ่น VT-1A 150 คัน 54 received in 2011. 
; 
* กองทัพบกศรีลังกา – ได้สั่งซื้อรถถังรุ่นอัล-คาลิด 22 คัน จากปากีสถาน รถถังอัล-คาลิดคือพื้นฐานจากรถถัง ไทป์ 90-IIM / เอ็มบีที 2000 ผลิตโดยจีน
; 
* กองทัพบกพม่า – มีรถถังรุ่นเอ็มบีที 2000 ประจำการอยู่ แต่ยังไม่รู้ถึงจำนวนของรถถังที่ประจำการ

## ดูเพิ่ม
*เอ็มบีที 2000

## อ้างอิง

หมวดหมู่:รถถัง
หมวดหมู่:รถถังหลักของจีน
หมวดหมู่:รถถังของสาธารณรัฐประชาชนจีน
หมวดหมู่:รถถังที่ใช้ระบบโหลดอัตโนมัติ
การจัดอันดับโลกหญิงฟีฟ่า

**การจัดอันดับโลกหญิงฟีฟ่า** () สำหรับฟุตบอลได้มีการแนะนำให้รู้จักตั้งแต่ ค.ศ. 2003  โดยมีการประกาศการจัดอันดับเป็นครั้งแรกในเดือนมีนาคมของปีนั้น ตามการจัดอันดับโลกฟีฟ่าของทีมชาย โดยพยายามเปรียบเทียบถึงความแข็งแกร่งของฟุตบอลหญิงทีมชาติในช่วงเวลาต่าง ๆ

## รายละเอียดของระบบการจัดอันดับ
* การจัดอันดับโลกหญิงฟีฟ่าจะอิงกับการแข่งขันระหว่างประเทศในทุกแมตช์ของแต่ละทีม โดยย้อนหลังไปจนถึง ค.ศ. 1971 ซึ่งเป็นการแข่งขันครั้งแรกที่ได้รับการยอมรับโดยฟีฟ่าระหว่างทีมฟุตบอลหญิงทีมชาติฝรั่งเศส กับฟุตบอลหญิงทีมชาติเนเธอร์แลนด์ (ในขณะที่ระบบการจัดอันดับของชายได้รับการพิจารณาว่าเกิดขึ้นในช่วงสี่ปีที่ผ่านมา)
* การจัดอันดับโลกหญิงฟีฟ่าจะให้น้ำหนักที่ผลการแข่งขันล่าสุด (ส่วนผลการแข่งขันชายจะมีความชัดเจนในการเลื่อนระดับ)
* การจัดอันดับโลกหญิงฟีฟ่าจะได้รับการประกาศเพียงสี่ครั้งต่อปี โดยปกติแล้ว การจัดอันดับจะมีการประกาศขึ้นในเดือนมีนาคม, มิถุนายน, กันยายน และธันวาคม (ในปีที่มีการแข่งขันฟุตบอลโลกหญิง วันที่ประกาศอาจมีการปรับเปลี่ยนเพื่อให้สอดคล้องกับผลการแข่งขันฟุตบอลโลก)

ผลจากสองอันดับแรกในระบบการจัดอันดับโลกหญิงฟีฟ่ามีความต่างจากระบบการจัดระดับฟุตบอลแบบอีโลเป็นอย่างมาก โดยการจัดอันดับสำหรับทีมที่แข่งขันน้อยกว่า 30 นัดควรจะได้รับการพิจารณาชั่วคราว

## กำหนดการจัดอันดับ
การจัดอันดับจะได้รับการเผยแพร่สี่ครั้งต่อปี การจัดอันดับครั้งต่อไปมีกำหนดในวันที่ 11 ธันวาคม ค.ศ. 2025

## ผู้นำ

การจัดอันดับ ณ วันที่ 7 สิงหาคม ค.ศ. 2025 สเปนเป็นทีมอันดับที่หนึ่ง

สหรัฐครองสถิติเป็นผู้นำติดต่อกันยาวนานเกือบ 7 ปี ตั้งแต่เดือนมีนาคม ค.ศ. 2008 ถึงธันวาคม ค.ศ. 2014

ก่อนการแข่งขันฟุตบอลโลก 2023 สหรัฐ และเยอรมนี เป็นเพียงสองทีมที่ผลัดกันเป็นผู้นำ ยกเว้นการจัดอันดับครั้งที่หก เมื่อเยอรมนีอยู่ในอันดับที่สาม (มีเพียง นอร์เวย์, บราซิล, อังกฤษ และสวีเดน ที่ได้ขึ้นถึงอันดับที่สองในช่วงเวลานี้)

## ดูเพิ่ม
* ฟุตบอลโลกหญิง
* อันดับโลกชายฟีฟ่า

## อ้างอิง

## แหล่งข้อมูลอื่น
* FIFA/Coca-Cola Women's World Ranking at FIFA.com
* Women's World Ranking Procedure at FIFA.com 
* Women’s World Ranking Fact Sheet 

หมวดหมู่:การจัดอันดับโลกกีฬา
หมวดหมู่:ฟุตบอลหญิง
หมวดหมู่:ฟีฟ่า
สาปภูษา

**สาปภูษา** เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์ ฐา-นวดี สถิตยุทธการ, นันทวรรณ รุ่งวงศ์พาณิชย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกเมื่อวันที่ 25 กุมภาพันธ์ พ.ศ. 2552–14 เมษายน พ.ศ. 2552 และนำกลับมาออกอากาศรีรันให้ชมอีกครั้งทางช่อง 3 เอสดี ทุกวันจันทร์-ศุกร์ เวลา 11.00 - 12.15 น. และเวลาใหม่ 10.30 - 11.45 น. เริ่ม 30 มกราคม – 6 มีนาคม พ.ศ. 2560

## นักแสดง

## เพลงประกอบละคร
* เพลง **สาป** ขับร้องโดย ธีรนัยน์ ณ หนองคาย
* เพลง **สักคนที่รักจริง** ขับร้องโดย บงกช เจริญธรรม
* เพลง **ที่ปลายฟ้า** ขับร้องโดย หนึ่งธิดา โสภณ

## แหล่งข้อมูลอื่น
* เรื่องย่อละคร สาปภูษา
* คาแรกเตอร์นักแสดงและเรื่องย่อละคร สาปภูษา : กระปุก

## อ้างอิง

## ลำดับรายการโทรทัศน์

หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครแนวสยองขวัญไทย
หมวดหมู่:นวนิยายไทยที่ประพันธ์โดย พงศกร
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์ช่อง 3
ทฤฒมน รวัลกรภคณัช

**ดรัล​ ธวัลกรภคณัช** (เกิด 3 สิงหาคม พ.ศ. 2535) ชื่อเล่น **ลูกเกด** เป็นนักแสดงหญิงชาวไทย 

## ประวัติ
จบการศึกษาระดับมัธยมศึกษา โรงเรียนสวนกุหลาบวิทยาลัย นนทบุรี สำเร็จการศึกษาระดับประกาศนียบัตรวิชาชีพ วิทยาลัยเทคโนโลยีสยามบริหารธุรกิจนนทบุรี สำเร็จการศึกษา​ระดับปริญญาตรี มหาวิทยาลัยนอร์ทกรุงเทพ คณะนิเทศศาสตร์ สาขาวิชาวิทยุ-โทรทัศน์ และสื่อดิจิตอล​ สำเร็จการศึกษาระดับปริญญาโท หลักสูตรบริหารธุรกิจมหาบัณฑิต มหาวิทยาลัยศรีปทุม

ก้าวแรกในวงการบันเทิงแสดงภาพยนตร์เรื่อง *[[โยมผีพ่อ]]*​ ต่อมาได้รับรางวัลชนะเลิศโครงการประกวดชิงดาว กับ เครื่องดื่มฟูจิชะ และได้เซ็นต์สัญญากับโพลีพลัส พร้อมเป็นนักแสดงอย่างเต็มตัวโดยมีผลงานละครเรื่องแรกคือ *[[รักออกอากาศ]]* ที่ออกอากาศทางสถานีวิทยุโทรทัศน์ไทยทีวีสีช่อง 3 รับบท **เอมี่** แสดงคู่กับ แมทธิว ฉันทวานิช โดยมี อรรคพันธ์ นะมาตร์ และ เข็มอัปสร สิริสุขะ รับบทเป็น พระเอก - นางเอก จากละครเรื่องนี้ทำให้ **ลูกเกด** เป็นที่รู้จักมากขึ้น​จากบทบาท​นางร้ายเต็มตัว​เรื่องแรก ต่อมาได้มีผลงานการแสดงอย่างต่อเนื่อง​ 

ปัจจุบัน สมรสกับ บอล - อัศนัย เทียนทอง นักแสดงรุ่นพี่

## ผลงาน
### ภาพยนตร์

### ละครโทรทัศน์

### ละครซีรีส์

### ละครซิทคอม

## ผลงานอื่น
* พรีเซ็นเตอร์ ผลิตภัณฑ์เครื่องสำอาง Curmin
* มิวสิควีดีโอ เพลง อยู่อย่างพอเพียง
*นิตยสาร​ MIX​ Magazine​ Thailand​
*นิตยสาร​ HUG​ Magazine​

## รางวัล
* รางวัลนักเรียน​รางวัล​พระราชทาน​ปี​ 2552​
*รางวัลชนะเลิศ การประกวด **โครงการชิงดาว** โดย **เครื่องดื่มฟูจิชะ** ของ โพลีพลัส (โครงการค้นหานักแสดงหน้าใหม่ จากละคร ระบำดวงดาว​)​
*รางวัล​บุคคล​ต้นแบบ​ลูก​ตัวอย่าง​ดีเด่น​ ประจำปี​ 2559
*รางวัล​ระฆังทอง​ ประจำปี​ 2559
*

## แหล่งข้อมูล
* 

## อ้างอิง

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากคณะนิเทศศาสตร์ มหาวิทยาลัยนอร์ทกรุงเทพ
วุ้นมะพร้าว

**วุ้นมะพร้าว** หรือ **วุ้นสวรรค์** () เป็นขนมชนิดหนึ่งที่มีลักษณะหนึบ ๆ สีใส และลักษณะคล้ายเยลลี่ ผลิตจากการหมักน้ำมะพร้าวผ่านประมวลการทำให้แข็งตัวจนกลายเป็นเซลลูโลสโดยใช้ *Acetobacter xylinum* เชื่อกันว่าวุ้นมะพร้าวมีต้นกำเนิดมาจากประเทศฟิลิปปินส์ ซึ่งที่นั่น วุ้นมะพร้าวเป็นขนมหวานที่ได้รับความนิยมอย่างมาก โดยสามารถกินกับของดอง เครื่องดื่มชนิดต่าง ๆ ไอศกรีม พุดดิง และผลไม้รวมได้ 

แผ่นวุ้นที่เกิดจากการหมักโดยจุลินทรีย์ A. xylinum  เป็นพอลิเมอร์ของน้ำตาลกลูโคสต่อกันด้วยพันธะบีตา-1,4 ไกลโคซิดิก (b-1,4 glycosidic bond) หรืออาจเรียกว่าเป็นเนื้อเยื่อประเภทเซลลูโลส จากโครงสร้างทางเคมีของวุ้นน้ำมะพร้าวทำให้น้ำย่อยหรือเอนไซม์ในระบบทางเดินอาหารของมนุษย์ไม่สามารถย่อยได้  จึงถูกจัดเป็นสารอาหารประเภทเส้นใยอาหาร (dietary fiber) และจากคุณสมบัตินี้จึงทำให้สามารถใช้วุ้นน้ำมะพร้าวเป็นส่วนของอาหารในการลดน้ำหนักได้ และมีประโยชน์ในแง่การส่งเสริมสุขภาพช่วยระบบขับถ่าย วุ้นน้ำมะพร้าวสามารถนำมาแปรรูปเป็นอาหารคาวหวานได้หลายชนิด เช่น วุ้นลอยแก้วรวมมิตร นำมาแทนปลาหมึกหรือแมงกะพรุนในอาหารประเภทต่าง ๆ นอกจากนี้ยังนิยมนำมาผสมในเยลลี่ นมเปรี้ยว และไอศกรีม

## อ้างอิง
* "Healthier Bubble Tea" Five by Fifty - Asian Consumer Intelligence 17 March 2009

หมวดหมู่:ของหวาน
หมวดหมู่:อาหารหมักดอง
หมวดหมู่:อาหารจากมะพร้าว
ชางลั่งถิง

**ชางลั่งถิง** หรือ **พลับพลาเกลียวคลื่น** (; ) มีชื่อที่แปลเป็นภาษาอังกฤษหลากหลายว่า the *Great Wave Pavilion* หรือ *Surging Wave Pavilion* หรือ *Blue Wave Pavilion* เป็นหนึ่งในสวนโบราณ เมืองซูโจวที่ได้รับการยกย่องโดยองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็นมรดกโลกอีกแห่งหนึ่ง ชางลั่งถิงตั้งอยู่ที่เลขที่ 3 ถนนชางลั่งถิงในเมืองซูโจว มณฑลเจียงซู ประเทศสาธารณรัฐประชาชนจีน สวนแห่งนี้เป็นหนึ่งในสี่สวนที่มีชื่อเสียงมากที่สุดในเมืองซูโจวและยังเป็นสวนที่มีอายุเก่าแก่มากที่สุดแห่งหนึ่ง เนื่องจากสามารถสืบค้นประวัติของสวนย้อนหลังได้ถึงสมัยราชวงศ์ซ่งเหนือ (Northern Song Dynasty) ในราวปี ค.ศ. 906-1127

## ประวัติศาสตร์
ชางลั่งถิงสร้างขึ้นเมือปี ค.ศ. 1044 โดยบัณฑิตและข้าราชการในสมัยราชวงศ์ซ่ง ซูซุนชิง (Su Shunqing; 1008–1048) สวนแห่งนี้จึงเป็นสวนที่มีอายุเก่าแก่ที่สุดในบรรดาสวนโบราณเมืองซูโจวที่ได้รับการบันทึกให้เป็นมรดกโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ โดยคงผังการออกแบบเช่นเดียวกับต้นฉบับในสมัยราชวงศ์ซ่งไว้ ชื่อของสวนได้มาจากบทกวีชื่อ "*[[ชาวประมง]]* *([[Yu Fu|Fishermen]])"* โดยนักประพันธ์ชื่อ ชวูหยวน (; ; 340BCE-278BCE) ซึ่งเขียนโดยกวีจากทางใต้ของรัฐฉู่ (; ) ในช่วงของยุครณรัฐ (หรือจั้นกั๋ว; ; ) ในหนังสือของเขาชื่อ *[[บทเพลงจากทางใต้]]* (; ) กล่าวไว้ว่า "ถ้าแม่น้ำชางลั่งสกปรก ฉันจะล้างเท้าอันเปื้อนโคลนของฉัน หากแต่แม่น้ำชางลั่งสะอาดแล้ว ฉันก็จะล้างริบบิ้นของฉัน (If the Canglang River is dirty I wash my muddy feet; If the Canglang River is clean I wash my ribbon)" บทกวีนี้บรรยายถึงข้าราชการผู้ซึ่อสัตย์ที่ยอมละตำแหน่งทางการเมืองมากกว่าจะยอมกระทำการอันทุจริต เป็นบทกวีที่ซูซุนชิงเลือกใช้เพื่อสะท้อนความรู้สึกของเขาที่ถูกปลดและย้ายมาอยู่ในเมืองซูโจว

หลังจากที่ซูซุนชิงเสียชีวิตลง มีการเปลี่ยนเจ้าของสวนหลายครั้งรวมถึงถูกปล่อยทิ้งร้างไป จนถึงปี ค.ศ. 1696 ซ่งลั่ว (Song Luo) ผู้ปกครองมณฑลเจียงซูได้บูรณะส่วนขึ้นใหม่ ในปี ค.ศ. 1955 จึงมีการเปิดสวนให้ประชาชนทั่วไปได้เข้าชม

## การออกแบบ
สวนชางลั่งถิงแตกต่างจากสวนแห่งอื่นตรงที่เน้นความกลมกลืนระหว่างอาคารที่มนุษย์สร้างขึ้นกับสภาพแวดล้อมธรรมชาติเข้าด้วยกัน ด้วยขนาด 1.6 เฮกตาร์ (ha; hectare) แห่งนี้แบ่งพื้นที่ออกเป็นสองส่วนสำคัญ คือสวนส่วนตะวันออกและตะวันตก การออกแบบได้ผสมผสานให้เข้ากับธรรมชาติด้วยการเลียนแบบเนินเขาธรรมชาติ มีการปลูกต้นไม้และต้นไผ่ที่สร้างความรู้สึกเสมือนเดินอยู่ในป่าจริง ๆ นอกจากนี้ยังมีศาลาที่เชื่อมเนินเขาและสระน้ำเข้าด้วยกัน สถาปัตยกรรมภายในสวนแห่งนี้มีความเรียบง่ายและบ่งชัดถึงลักษณะดั้งเดิมของการออกแบบสมัยราชวงศ์ชิง (ค.ศ. 1644-1911) ได้เป็นอย่างดี ทางเดินคดเคี้ยวรอบสวนเชื่อมจุดชมวิวต่าง ๆ ภายในสวนเข้าด้วยกัน ผนังของทางเดินนั้นมีหน้าต่างไม้ฉลุแกะสลักถึง 108 บาน ซึ่งแต่ละบานมีการออกแบบที่เป็นเอกลักษณ์เฉพาะของตนเอง

## ดูเพิ่ม
*Chinese garden
*ซูโจว

## หมายเหตุ

## อ้างอิง
* 

* 

*

## แหล่งข้อมูลอื่น

*Classical Gardens of Suzhou, องค์การการศึกษา วิทยาศาสตร์ และวัฒนธรรมแห่งสหประชาชาติ's official website on มรดกโลก.
*Surging Waves Pavilion (Canglangting) at Asian Historical Architecture.

หมวดหมู่:สวนโบราณแห่งซูโจว
สวนทุ่ยซือ

**สวนทุ่ยซือ** (; ) เป็นสวนโบราณที่โดดเด่นแห่งหนึ่งในประเทศจีน ตั้งอยู่ที่เมืองถงหลี่ (; ) ในอู๋เจียง (; ), มณฑลเจียงซู (; ) ประเทศสาธารณรัฐประชาชนจีน ในปี ค.ศ. 2001 สวนแห่งนี้ยังได้รับการบันทึกเป็นมรดกโลกร่วมกับสวนโบราณ เมืองซูโจว แห่งอื่น ๆ โดยองค์การการศึกษา วิทยาศาสตร์ และวัฒนธรรมแห่งสหประชาชาติ

## ประวัติศาสตร์
สวนทุ่ยซือสร้างขึ้นเมืองปี ค.ศ. 1885 โดยเหรินหลานเซิง (; ) ข้าราชการในราชสำนักซึ่งทำงานอยู่ในมณฑลอานฮุย (; ) ผู้ถูกกล่าวหาว่ามีความผิด ชื่อของสวนได้มาจากบทกวีที่มีชื่อว่าจั่วฉวน (; ) หรือตำนานของจั่วชิวหมิง (; ) ซึ่งกล่าวว่า "Lin Fu really is a gentleman when he forwards proposals, he shows loyalty to his country, when he retreats he reflects and mends his ways". โดยมีหยวนหลง (; ) เป็นผู้ออกแบบสวน

## การออกแบบ
ด้วยขนาด  สวนแห่งนี้ได้แบ่งพื้นที่สวนเป็นส่วนอาคารที่พักอาศัยในพื้นที่ตะวันออก และเป็นสวนหลักในพื้นที่ตะวันตก มีสวนขนาดเล็กสองแห่งเชื่อมส่วนทั้งสอง การออกแบบสวนแห่งนี้มีความแปลกใหม่จากสวนแบบดั้งเดิมคือใช้แกนทิศตะวันออกและตะวันตกแทนการออกแบบในแนวทิศเหนือและทิศใต้ที่นิยมกัน รูปแบบการวางอาคารโดยรอบสระน้ำใช้หลักการอยู่ใกล้น้ำซึ่งเป็นการก่อสร้างอาคารให้ตั้งอยู่เหนือขอบสระน้ำ จึงเป็นที่มาของชื่อที่นิยมเรียกสวนแห่งนี้อีกชื่อหนึ่งว่า "สวนลอยน้ำ (The Garden Floating on Water)"

## ดูเพิ่ม
*Chinese garden
*ซูโจว

## หมายเหตุ



## อ้างอิง

*

* 

## แหล่งข้อมูลอื่น

*UNESCO World Heritage Site page for Classical Gardens of Suzhou

หมวดหมู่:สวนโบราณแห่งซูโจว
เกาะน้อย (กรุงเทพมหานคร)

thumb|เกาะน้อย แลเห็นพระปรางค์วัดอรุณราชวรารามอยู่เบื้องหลัง
**เกาะน้อย** เป็นเกาะขนาดเล็กเกาะหนึ่งกลางแม่น้ำเจ้าพระยา ด้านหน้าวัดอรุณราชวรารามราชวรมหาวิหาร บนเกาะมีเก๋งขนาดน้อยอยู่หลังหนึ่ง และมีต้นอินทผลัมสองหรือสามต้นขึ้นอยู่

มีภาพเพียงไม่กี่ชิ้นที่แสดงความมีตัวตนของเกาะน้อย ภาพหนึ่งที่มีชื่อเสียงคือ "ภาพเงาต้นไม้" ผลงานของฟรานซิศจิตร หรือหลวงอัคนีนฤมิตร (จิตร จิตราคนี) ที่ถ่ายเมื่อปี พ.ศ. 2407 นอกจากนี้เกาะน้อยยังปรากฏใน "นิราศยี่สาร" ของ ก.ศ.ร. กุหลาบ (กุหลาบ ตฤษณานนท์) ที่แต่งเมื่อปี พ.ศ. 2422 เมื่อล่องเรือผ่านหน้าวัดอรุณราชวรารามเพื่อไปไหว้พระที่เขายี่สาร ถูกตีพิมพ์ในหนังสือพิมพ์สยามไสมยของหมอสมิธ เมื่อปี พ.ศ. 2427 ความว่า

มีความหมายโดยรวมว่า บริเวณสะพานท่าเรือจ้างมีรูปปั้นจระเข้หินสองตัวอยู่ใกล้กับร่องน้ำที่คั่นระหว่างแผ่นดินใหญ่กับเกาะขนาดน้อยเกาะหนึ่ง รอบเกาะมีเขื่อนคั่นไว้โดยรอบ ปลูกต้นอินทผลัมและมีเก๋งไว้นั่งรับลม

จากการศึกษาค้นคว้าของเอนก นาวิกมูล พบว่าเกาะน้อยถูกขุดลอกไปโดยกองทัพเรือ เนื่องจากกองทัพเรือตั้งอยู่พระราชวังเดิมข้างวัดอรุณราชวรารามนั่นเอง เกาะน้อยจึงกีดขวางการกลับลำของเรือ แต่ขุดลอกไปเมื่อไหร่นั้นไม่เป็นที่ปรากฏ

## อ้างอิง

หมวดหมู่:ภูมิศาสตร์กรุงเทพมหานคร
น้อย
หมวดหมู่:เกาะสิ้นสภาพ
หมวดหมู่:แม่น้ำเจ้าพระยา
ถั่วหัวช้าง

**ถั่วหัวช้าง** หรือ **ถั่วลูกไก่** (; ) เป็นพืชในวงศ์ถั่ว เมล็ดมีโปรตีนสูง เป็นถั่วที่ปลูกในตะวันออกกลางมานานราว 7,500 ปีมาแล้ว

ถั่วหัวช้างเป็นถั่วที่มีบทบาทสำคัญในอาหารเมดิเตอร์เรเนียน อาหารตะวันออกกลาง และอาหารอินเดีย มีสองชนิดคือ กาบูลี เมล็ดใหญ่ สีครีมนวล เปลือกเรียบ และแบบเดซี ขนาดเล็กกว่า สีเข้ม เปลือกขรุขระกว่า ทั้งสองแบบเมล็ดเป็นทรงกลม มีจะงอยแหลม ใช้ทำอาหารได้หลายอย่างเช่น บดละเอียดทำฮุมมุส บดหยาบผสมเครื่องปรุงแล้วทอดเรียก ฟาลาเฟล ใส่ในแกง สลัด ผัดหรือทอดกับเนื้อสัตว์

thumb|''Cicer arietinum noir''


File:Cicer arietinum 003.JPG|
File:Chickpea pods.jpg
File:Cicer arietinum20100417 08.jpg


## อ้างอิง

## แหล่งข้อมูลอื่น

* http://exploreit.icrisat.org/page/chickpea/685/60  Chickpea, ICRISAT
* History and nutrition of chickpeas, Casa Angola Internacional, Portugal (commercial site, in English), cai-sa.pt
* Heat and mass transfer during cooking of chickpeas (PDF)

หมวดหมู่:วงศ์ย่อยถั่ว
หมวดหมู่:พืชที่รับประทานได้
ประตูพระจันทร์

280px|thumb|ประตูทางเข้าสวนที่เรียกว่า '''ประตูพระจันทร์'''
**ประตูพระจันทร์** (; ) คือทางเปิดโล่งลักษณะวงกลมซึ่งเชื่อมต่อจากผนังหรือกำแพงที่ล้อมรอบสวน เป็นส่วนหนึ่งของสถาปัตยกรรมในสวนจีน ประตูพระจันทร์มีความหมายทางจิตวิญญาณหลากหลายแบบแตกต่างกันไปในแต่ละส่วน จุดประสงค์ของประตูนี้ใช้เพื่อเชื้อเชิญชนชั้นสูงหรือผู้มีฐานดีให้เข้าเยี่ยมชมสวน ดังนั้นในอดีตประตูพระจันทร์จึงมักสร้างขึ้นในสวนของผู้สูงศักดิ์เท่านั้น 

ในประเทศจีน รูปทรงกลมเหมือนพระจันทร์ของประตูเป็นสัญลักษณ์ของความสมบูรณ์แบบ จากคำกล่าวที่ว่า "ดอกไม้สวยงามเมื่อพระจันทร์เต็มดวง (Flowers are beautiful when the moon is full.)" หรือสิ่งที่เป็นความสุขในชีวิต จากอีกคำกล่าวที่ว่า “มนุษย์มีทั้งสุขและทุกข์ พบเจอและพลัดพราก พระจันทร์ส่องสว่างและริบหรี่  ลอยขึ้นหรือลง (People have sorrow and happiness; they part and meet again. The moon dims or shines; it waxes or wanes.)” นอกจากนั้น ลักษณะที่คล้ายคลึงกับรูปพระจันทร์ไม่เพียงแต่บ่งถึงการอวยพระให้มีความสุขและสนุกสนาน ยังเป็นสัญลักษณ์ของวัฒนธรรมจีนอีกด้วย 

ประตูพระจันทร์แบบจีนเป็นต้นแบบให้กับสถาปัตยกรรมของเบอร์มิวดาในช่วงปลายศตวรรษที่ 19 หากแต่ประตูพระจันทร์แบบเบอร์มิวดามีลักษณะแตกต่างเล็กน้อยจากต้นแบบของประเทศจีน โดยมักมีลักษณะเป็นประตูที่ตั้งอย่างอิสระหรือเพียงเชื่อมต่อกับกำแพงที่มีความสูงไม่มาก นอกจากนั้นที่เบอร์มิวดายังมีคำกล่าวว่าหากคู่สมรสใหม่เดินผ่านประตูพระจันทร์แล้วจะนำโชคดีและมีความสุขตลอดไป

## ระเบียงภาพ

ไฟล์:20090905_Suzhou_Couple's_Retreat_Garden_4442.jpg|ประตูพระจันทร์ในสวนโอ่ว ณ สวนโบราณ เมืองซูโจว
ไฟล์:Moon Gate.jpg|ประตูพระจันทร์ในพิพิธภัณฑ์แห่งชาติสวนพฤกษชาติบอนไซและเผินจิ่ง (National Bonsai and Penjing Museum, National Arboretum) กรุงวอชิงตันดีซี
ไฟล์:A Moon gate in Great Wave Pavilion 2012-03.JPG|ประตูพระจันทร์ในสวนศาลาเกลียวคลี่น (Great Wave Pavilion)
ไฟล์:Astor court moon gate.jpg| สวนแบบราชวงศ์หมิงในพิพิธภัณฑ์ศิลปะเมโทรโพลิทัน (Metropolitan Museum of Art) นิวยอร์ก  
ไฟล์:Bermuda Moongate.JPG|ประตูพระจันทร์ในเบอร์มิวดา
ไฟล์:HK Lai Chi Kok Park Chinese Arch 1.JPG|Lai Chi Kok Park Chinese Arch 
ไฟล์:HK LikWingTongStudyHall MoonGate.JPG|Tong Study Hall MoonGate
ไฟล์:Zhonghe 8-23 park.jpg|สวนจงเหอ (Zhonghe park)


## อ้างอิง

หมวดหมู่:สถาปัตยกรรมจีน
หมวดหมู่:Chinese gardening styles
หมวดหมู่:Garden features
หมวดหมู่:ส่วนประกอบของสิ่งก่อสร้าง
สุนิสา สร้างไธสง

**สุนิสา สร้างไธสง**  เป็นนักกีฬาฟุตบอลหญิงทีมชาติไทย ซึ่งในเดือนพฤษภาคม พ.ศ. 2557 เธอเป็นหนึ่งในผู้เข้าแข่งขันร่วมกับทีมชาติไทย ในรายการฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยทีมของเธอสามารถเป็นฝ่ายชนะฟุตบอลหญิงทีมชาติเวียดนาม และได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา

## ประวัติ
[thumb|left|280px|จากซ้ายไปขวา: [สุนิสา สร้างไธสง, กาญจนา สังข์เงิน และดวงนภา ศรีตะลา]]

สุนิสา สร้างไธสง มีภูมิลำเนาเดิมอยู่ที่อำเภอบัวใหญ่ จังหวัดนครราชสีมา เธอมีความชื่นชอบกีฬาตั้งแต่วัยเด็ก ครั้นเมื่อเข้าสู่ระดับชั้นมัธยมศึกษาปีที่ 4 เธอได้แข่งขันฟุตบอลหญิงในอำเภอบัวใหญ่ กระทั่งได้รับการทาบทามจากแมวมองให้เข้าศึกษาต่อที่โรงเรียนศึกษานารี ณ กรุงเทพมหานคร เมื่อศึกษาที่โรงเรียนแห่งนี้เพียงเทอมเดียว เธอก็ได้เข้าร่วมแข่งขันให้แก่ฟุตบอลหญิงทีมชาติไทยรุ่นอายุไม่เกิน 17 ปี ที่ประเทศเกาหลีใต้เป็นรายการแรก

จากนั้น สุนิสาก็เข้าแข่งขันให้แก่ทีมชาติมาโดยตลอด ทั้งรุ่น 17 ปี, 19 ปี รวมถึงฟุตบอลหญิงทีมชาติไทยชุดใหญ่ ซึ่งเธอมักเป็นตัวเลือกแรก ๆ ของผู้ฝึกสอนให้เข้าทำหน้าที่ในตำแหน่งแบ็กซ้าย

ปี พ.ศ. 2552 สุนิสาเข้าแข่งขันฟุตบอลให้แก่วิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 

เดือนกันยายน พ.ศ. 2555 สุนิสาเป็นหนึ่งในผู้ทำหน้าที่ให้แก่ฟุตบอลหญิงทีมชาติไทย ในการแข่งขันเอเอฟเอฟวีเมนส์แชมเปียนชิพ 2012 ที่จัดขึ้น ณ ประเทศเวียดนาม ส่วนในเดือนกันยายนปีถัดมา เธอได้เข้าแข่งขันให้แก่ทีมชาติไทยในรายการเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศเมียนมาร์

เดือนธันวาคม พ.ศ. 2556 สุนิสาได้เป็นหนึ่งในผู้เข้าแข่งขันให้แก่ฟุตบอลหญิงทีมชาติไทย ในรายการฟุตบอลในซีเกมส์ 2013 ที่จัดขึ้น ณ เมืองมัณฑะเลย์ ประเทศเมียนมาร์ ซึ่งสุนิสาได้รับการยกย่องจากแฟนเป็นจำนวนมากถึงวีรกรรมของเธอ โดยเธอได้รับบาดเจ็บเมื่อครั้งที่พบกับฟุตบอลหญิงทีมชาติเมียนมาร์ และทางแพทย์ได้ใส่เฝือกพร้อมให้เธอพักรักษาอย่างน้อย 6 สัปดาห์ ทว่าจากนั้นไม่ถึง 48 ชั่วโมง เธอได้ถอดเฝือกออกและขอทางทีมผู้ฝึกสอนแข่งขันต่อ โดยทุกคนต่างรู้ดีว่าสภาพของเธอยังไม่สมบูรณ์ กระนั้น เธอก็สามารถแสดงฝีเท้าได้อย่างยอดเยี่ยม เมื่อครั้งที่เป็นฝ่ายชนะฟุตบอลหญิงทีมชาติเวียดนามในรอบชิงชนะเลิศ และคว้ารางวัลเหรียญทองได้สำเร็จ

## ชีวิตส่วนตัว
สุนิสามักได้รับเชิญให้ร้องเพลงหมอลำทางรายการโทรทัศน์ ครั้งหนึ่ง สุนิสาเคยขอนวลพรรณ ล่ำซำ ซึ่งเป็นผู้จัดการทีมฟุตบอลหญิงทีมชาติไทยซื้อรองเท้าส้นสูงให้แก่เธอ หากสามารถไปฟุตบอลโลกหญิง 2015 ได้สำเร็จ

## เกียรติประวัติ
* เหรียญทอง เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
*'''ประวัติ สุนิสา สร้างไธสง'''

หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:นักกีฬาไทยที่ได้เหรียญทองซีเกมส์
หมวดหมู่:บุคคลจากอำเภอบัวใหญ่
หมวดหมู่:บุคคลจากโรงเรียนศึกษานารี
หมวดหมู่:บุคคลจากวิทยาลัยบัณฑิตเอเชีย
หมวดหมู่:ผู้เล่นในไทยวีเมนส์ลีก
หมวดหมู่:ผู้เล่นในฟุตบอลโลกหญิง 2015
หมวดหมู่:ผู้เล่นในฟุตบอลโลกหญิง 2019
หมวดหมู่:ผู้เล่นสโมสรฟุตบอลหญิงวิทยาลัยบัณฑิตเอเชีย
หมวดหมู่:นักฟุตบอลจากจังหวัดนครราชสีมา
บารนาบัส

**บารนาบัส** () เป็นคริสต์ศาสนิกชนผู้มีบทบาทสำคัญในการประกาศข่าวดีมาตั้งแต่ยุคแรก ได้รับยกย่องว่าเป็น "อัครทูต" แม้จะไม่ได้รับแต่งตั้งจากพระเยซูโดยตรง (ก่อนถูกตรึงกางเขน) ชาวมุสลิมและคริสต์ศาสนิกชนบางคน เช่น เคลเมนต์แห่งอะเล็กซานเดีย เชื่อว่าท่านเป็นผู้นิพนธ์พระวรสารนักบุญบารนาบัส และทอร์ทิวเลียนกล่าวว่าท่านเขียนจดหมายถึงชาวฮีบรูด้วย 

## ประวัติ
เรื่องราวของบารนาบัสปรากฏอยู่หลายครั้งในพันธสัญญาใหม่ ทำให้ทราบว่าเดิมเขาชื่อ**โยเซฟ** เป็นชาวยิวจากเผ่าเลวี เกิดที่เกาะไซปรัส มีศรัทธาในพระเยซูอย่างมากถึงขนาดขายที่ดินของตน แล้วนำเงินทั้งหมดไปมอบให้บรรดาอัครทูต พวกอัครทูตจึงตั้งสมญาเขาว่า**บารนาบัส** ซึ่งแปลว่า*บุตรแห่งการให้กำลังใจ* ในปี ค.ศ. 48 บารนาบัสทราบถึงการกลับใจของเปาโล และเห็นว่าคริสตชนยังหวาดกลัวเขาอยู่ จึงพาเปาโลไปพบอัครทูต เล่ายืนยันว่าเปาโลรับเชื่อแล้วและได้มีส่วนร่วมในการประกาศข่าวดีอย่างไร จนเปาโลเป็นที่ยอมรับของคริสตจักร ท่านยังได้รับมอบหมายจากคริสตจักรในกรุงเยรูซาเลมให้ไปเมืองแอนติออก เพื่อส่งเสริมความเชื่อของชาวกรีกที่เพิ่งกลับใจ ความดีของเขาและการที่เขาเปี่ยมด้วยพระวิญญาณบริสุทธฺ์และความเชื่อทำให้มีผู้มารับเชื่อจำนวนมาก

ทั้งบารนาบัสและเปาโลได้เดินทางไปประกาศศาสนาร่วมกันเสมอในช่วงแรก เช่น ในปี ค.ศ. 49 ทั้งสองได้นำจดหมายของอัครทูตไปฝากคริสตชนชาวกรีกในเมืองแอนติออก แต่หลังจากนั้นทั้งสองก็ขัดแย้งกันอย่างรุนแรงเพราะบารนาบัสจะพายอห์น มาระโก ลูกพี่ลูกน้องของตน ติดตามไปด้วย แต่เปาโลไม่ยอมเพราะเห็นว่ามาระโกเป็นคนโลเล พึ่งพาอาศัยไม่ได้ ที่สุดทั้งสองก็แยกทางกัน บารนาบัสพามาระโกลงเรือไปประกาศศาสนาที่เกาะไซปรัส 

จดหมายของนักบุญเปาโลถึงชาวโครินธ์ ฉบับที่ 1 ซึ่งเขียนขึ้นราว ค.ศ. 53-57 ได้กล่าวถึงบารนาบัสว่ายังคงทำงานหาเลี้ยงตนเอง ต่อมาในช่วงปี ค.ศ. 61-63 ที่เปาโลติดคุกอยู่ที่กรุงโรม มาระโกได้อยู่ติดตามเปาโลด้วย จึงสันนิษฐานว่าบารนาบัสอาจไม่มีชีวิตแล้วในขณะนั้น

นอกจากนี้ยังมีความเชื่อสืบ ๆ กันมาในบางคริสตจักรว่าบารนาบัสเป็นผู้ก่อตั้งคริสตจักรที่เมืองมิลาน เคยไปประกาศศาสนาที่เมืองอะเล็กซานเดรียและกรุงโรม และได้พลีชีพเป็นมรณสักขีที่เกาะไซปรัส แต่เรื่องเหล่านี้ถูกแต่งขึ้นในสมัยหลัง จึงไม่น่าเชื่อถือ

## อ้างอิง
* *พระคริสตธรรมคัมภีร์ ฉบับมาตรฐาน 2011*, สมาคมพระคริสตธรรมไทย

หมวดหมู่:อัครทูต
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในคริสต์ศตวรรษที่ 1
หมวดหมู่:นักบุญในตำนานทอง
หมวดหมู่:อาร์ชบิชอปแห่งมิลาน
หมวดหมู่:บุคคลในกิจการของอัครทูต
หมวดหมู่:นักบุญจากพันธสัญญาใหม่
หมวดหมู่:บุคคลในบทจดหมายของเปาโล
หมวดหมู่:ผู้เผยพระวจนะในพันธสัญญาใหม่
หมวดหมู่:สาวกเจ็ดสิบคน
อับดุลราฮิม เพลส

**อับดุลราฮิม เพลส** () คือตึกระฟ้าแห่งหนึ่ง อยู่ในบริเวณเดียวกับบ้านอับดุลราฮิม ตั้งอยู่ตรงข้ามสวนลุมพินี ในเขตธุรกิจสีลม และสาทร กรุงเทพมหานคร ใกล้กับสถานีสีลม และสถานีศาลาแดง เป็นอาคารสำนักงานเกรดเอ มีพื้นที่สำนักงาน 48,000 ตารางเมตร ภายในยังมีร้านค้า ร้านอาหาร และธนาคารต่าง ๆ 
โครงสร้างเป็นคอนกรีตเสริมเหล็กสูง 34 ชั้น มีโครงเหล็กเป็นเสาค้ำ (truss) ยอดแหลมตั้งอยู่บนชั้นดาดฟ้า ตกแต่งภายนอกด้วยกระเบื้องโมเสก ระบบการทำงานของลิฟต์มีการควบคุมโดยระบบคอมพิวเตอร์กลางในแต่ละโซนจำนวน 19 ตัว โดยแบ่งเป็น ลิฟต์สำหรับโดยสารภายในอาคาร 15 ตัว ลิฟต์สำหรับอาคารจอดรถยนต์ 2 ตัว ลิฟต์สำหรับขนของจำนวน 2 ตัว มีพื้นที่จอดรถที่รองรับมากกว่า 1,000 คัน โดยมีบริษัท GPF Property Management Limited ซึ่งเป็นบริษัทที่ดูแลเกี่ยวกับอสังหาริมทรัพย์ เครือของกองทุนบำเหน็จบำนาญข้าราชการ กระทรวงการคลัง

**อับดุลราฮิม เพลส** ยังเป็นที่ตั้งสำนักงานใหญ่ของกองทุนบำเหน็จบำนาญข้าราชการ อีกด้วย

## ดูเพิ่ม
* ตึกระฟ้า
* รายชื่ออาคารที่สูงที่สุดในประเทศไทย

## อ้างอิง

หมวดหมู่:สิ่งก่อสร้างตั้งแต่ พ.ศ. 2539
หมวดหมู่:ตึกระฟ้าในเขตบางรัก
เดอะ พาโน

[thumb|250px|upright=0.5|คอนโดมิเนียม เดอะ พาโน และ[สะพานภูมิพลด้านซ้ายของรูป]]
**เดอะ พาโน** () คือคอนโดมีเนียมริมแม่น้ำเจ้าพระยาสูง 57 ชั้น ตั้งอยู่ในเขตยานนาวา กรุงเทพมหานคร เป็นอาคารที่อยู่อาศัยที่สูงอันดับ 4 ของประเทศไทย 
เดอะ พาโน มีความสูง 220 เมตร ประกอบด้วย ส่วนริเวอร์วิง และส่วนสกายวิง ซึ่งสามารถมองเห็นสะพานภูมิพลอย่างชัดเจน มีพื้นที่อำนวยความสะดวกกว่า 3,000 ตารางเมตร ได้แก่ สระว่ายน้ำ ศูนย์ฟิตเนต สนามบาสเกตบอล คอร์ทเทนนิส สนามหญ้า โรงยิม และห้องสมุด  

https://thepanobangkok.com/  ได้รับเลือกเป็นอันดับที่ 4 ของรางวัลเอ็มโพริส (Emporis Skyscraper Award) ใน พ.ศ. 2553 ซึ่งเป็นรางวัลทางสถาปัตยกรรมที่ยอดเยี่ยมในด้านการออกแบบและการใช้งานของอาคาร

## ดูเพิ่ม
* ตึกระฟ้า
* รูปเดอะพาโน
* รายชื่ออาคารที่สูงที่สุดในประเทศไทย

## อ้างอิง

หมวดหมู่:สิ่งก่อสร้างตั้งแต่ พ.ศ. 2553
หมวดหมู่:สิ่งก่อสร้างในเขตยานนาวา
หมวดหมู่:ตึกระฟ้าในกรุงเทพมหานคร
หมวดหมู่:อาคารชุดที่อยู่อาศัยในกรุงเทพมหานคร
เรด (เพลงเทย์เลอร์ สวิฟต์)

"**เรด**" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ *[[เรด (อัลบั้มเทย์เลอร์ สวิฟต์)|เรด]]* (2012) ออกจำหน่ายเมื่อวันที่ 2 ตุลาคม ค.ศ. 2012 โดยค่ายเพลงบิกแมชีนเรเคิดส์ เป็นซิงเกิลวิทยุซิงเกิลที่สองจากอัลบั้ม เมื่อ ค.ศ. 2012 และเป็นซิงเกิลที่ห้าจากอัลบั้มเมื่อวันที่ 21 มิถุนายน ค.ศ. 2013 "เรด" เป็นหนึ่งในหลายเพลงที่ออกจำหน่ายในช่วง 4 สัปดาห์ก่อนอัลบั้มวางจำหน่าย ด้านดนตรี "เรด" เป็นเพลงคันทรีป็อปมีอิทธิพลจากแนวเพลงป็อปร็อก และเนื้อเพลงใช้สีและอุปมาบรรยายความสัมพันธ์ที่เข้มข้นและวุ่นวาย

เพลงได้รับคำวิจารณ์ทั้งด้านบวกและลบ นักวิจารณ์เพลงยกย่องเนื้อเพลง แต่รู้สึกครึ่ง ๆ กลาง ๆ กับดนตรี เพลงเปิดตัวที่อันดับที่หกบนชาร์ตบิลบอร์ดฮอต 100 และอันดับหนึ่งบนชาร์ตฮอตดิจิทัลซองส์ เพลงเปิดตัวอันดับที่สองบนชาร์ตฮอตเพลงคันทรี รองจากซิงเกิล "วีอาร์เนเวอร์เอเวอร์เกตติงแบ็กทูเกเตอร์"

## รายการเพลง
**Digital download**
* "Red" — 3:43

**2013 [[CMA Awards]] performance digital download** 
* "Red (2013 CMA Awards Performance)" — 3:51
** feat. Alison Krauss, Edgar Meyer, Eric Darken, Sam Bush & Vince Gill

## ชาร์ต

### ชาร์ตสิ้นปี

## อ้างอิง

## แหล่งข้อมูลอื่น
* Taylor Swift official site: single, album (with lyrics)

หมวดหมู่:ซิงเกิลในปี พ.ศ. 2556
หมวดหมู่:เพลงในปี พ.ศ. 2555
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:ซิงเกิลสังกัดบิกแมชีนเรเคิดส์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
เกาะน้อย (นครศรีธรรมราช)

**เกาะน้อย** หรือ **เกาะนุ้ย** เป็นเกาะเล็ก ๆ รวมทั้งหมด 3 เกาะ คือ เกาะนุ้ย เกาะนุ้ยใน เกาะนุ้ยนอก ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เกาะนุ้ยเป็นเกาะที่มีปรากฏการณ์ธรรมชาติอย่างหนึ่ง คือ เป็นแอ่งน้ำอยู่ตรงรอยแยกของหิน ช่วงที่น้ำขึ้นน้ำทะเลก็จะท่วมมิดแอ่ง แต่พอน้ำลงก็จะเห็นเป็นแอ่งน้ำที่มีน้ำอยู่เต็ม และน้ำในแอ่งนี้ก็เป็นน้ำจืดอีกด้วย เรียกแอ่งน้ำนี้ว่า **บ่อน้ำจืดกลางทะเล** ประกอบกับรูปร่างของแอ่งน้ำดูคล้ายรอยเท้า และยังมีเรื่องราวของ หลวงพ่อทวดเหยียบน้ำทะเลจืด ผู้ที่ศรัทธาเชื่อว่าเป็นบ่อน้ำศักสิทธิ์ ที่หลวงพ่อทวดได้แสดงปาฏิหาริย์ เหยียบน้ำทะเลให้เป็นน้ำจืดตามที่ตำนานได้ว่าไว้

## ภูมิศาสตร์
เกาะน้อย หรือ เกาะนุ้ย มีพื้นที่เกาะทั้งหมด 0.015 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช

## อ้างอิง
*SuratPhotohobby.com  
*กองแผนงาน ศูนย์สารสนเทศ กรมทรัพยากรทางทะเลและชายฝั่ง

น้อย
หมวดหมู่:อำเภอขนอม
อาร์ไนน์

**อาร์ไนน์** () คือ วงดนตรีป็อปร็อกสังกัด เป็นวงดนตรีที่เกิดจากการตั้งวงขึ้นใหม่ของอดีตนักดนตรีจากวงโปเตโต้ จำนวน 3 คน คือ รัตนพล เก่งเรียน (วิน) นันทไกร ฉ่ำใจหาญ (โน้ต) และ สุวาทิน วัฒนวิทูกูร (บ๋อม)

วันที่ 7 พฤศจิกายน 2558 วงอาร์ไนน์ได้ประกาศพักวงชั่วคราว โดยวินไปเป็นศิลปินเดี่ยว ส่วนสมาชิกอีกสามคน บ๋อม,โน้ต, และฝ้าย รวมกันทำผลงานใหม่ในวง The 10th Saturday ซึ่งเน้นการทำดนตรีแนวอินดี้ป๊อบและซินธ์ป๊อบ

## สมาชิก
* รัตนพล เก่งเรียน (วิน) ร้องนำ, กีต้าร์, (โซโล่) เกิดวันที่ 29 กันยายน พ.ศ. 2527 เกิดที่ เขตบางแค จังหวัดกรุงเทพมหานคร (พ.ศ. 2555–2558, พ.ศ. 2568–ปัจจุบัน)
* นันทไกร ฉ่ำใจหาญ (โน้ต) กีต้าร์, (ริทึ่ม) เกิดวันที่ 15 สิงหาคม พ.ศ. 2524 เกิดที่ อำเภอเมืองแม่ฮ่องสอน จังหวัดแม่ฮ่องสอน (พ.ศ. 2555–2558, พ.ศ. 2568–ปัจจุบัน)
* สุวาทิน วัฒนวิทูกูร (บ๋อม) กลอง เกิดวันที่ 5 กันยายน 2520 เกิดที่ เขตลาดพร้าว จังหวัดกรุงเทพมหานคร (พ.ศ. 2555–2558, พ.ศ. 2568–ปัจจุบัน)

## อดีตสมาชิก
* นัฐพงษ์ บุตรพรหม (โก้) เบส เกิดวันที่ 11 ตุลาคม พ.ศ. 2522 เกิดที่ อำเภอปาย จังหวัดแม่ฮ่องสอน (พ.ศ. 2555 - 2556)
* นริศรินทร์ จันทร์พรายศรี (ฝ้าย) เบส เกิดวันที่ 8 พฤษภาคม พ.ศ. 2534 เกิดที่ อำเภอเมืองอำนาจเจริญ จังหวัดอำนาจเจริญ (พ.ศ. 2556 - 2558) 

## ประวัติ

## ผลงาน
### New Single
พ.ศ. 2556
* ยังไงก็เพื่อนกัน
พ.ศ. 2557
* เธอคือรัก (เพลงประกอบละคร จุดนัดภพ ปี 3)
พ.ศ. 2558
* ค่อยค่อยเรียนรู้

## แหล่งข้อมูลอื่น
*https://www.facebook.com/r9rock Official Facebook Page ของวง

## อ้างอิง

www.ka-pook.com

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีไทยในยุค 2010
กลัสนอสต์

**กลัสนอสต์** (; ท. "การเผยแพร่") เป็นนโยบายเรียกร้องให้เพิ่มความเปิดเผยและความโปร่งใสในสถาบันและกิจกรรมรัฐบาลในสหภาพโซเวียต มีฮาอิล กอร์บาชอฟริเริ่มนโยบายดังกล่าวในครึ่งหลังของคริสต์ทศวรรษ 1980 มักถูกจับคู่กับเปเรสตรอยคา (Perestroika) ซึ่งเป็นอีกการปฏิรูปที่กอร์บาชอฟริเริ่มในห้วงเวลาเดียวกัน

กอร์บาชอฟมักใช้คำนี้เพื่อเจาะจงนโยบายที่เขาเชื่อว่าอาจช่วยลดการฉ้อราษฎร์บังหลวงในผู้นำพรรคคอมมิวนิสต์และรัฐบาลโซเวียต และบรรเทาการละเมิดอำนาจบริหารในคณะกรรมการกลาง 

กลัสนอสต์ยังหมายถึงสมัยที่เจาะจงในประวัติศาสตร์สหภาพโซเวียตระหว่างคริสต์ทศวรรษ 1980 เมื่อมีการตรวจพิจารณาลดลงและมีเสรีภาพในสารสนเทศเพิ่มขึ้น

## อ้างอิง

หมวดหมู่:การเมืองภายในโซเวียต
หมวดหมู่:มีฮาอิล กอร์บาชอฟ
หมวดหมู่:คำและวลีภาษารัสเซีย
หมวดหมู่:การล่มสลายของสหภาพโซเวียต
เปเรสตรอยคา

right|thumb|''เปเรสตรอยคา'' ในไปรษณียากรของสหภาพโซเวียต ในปี 1988
**เปเรสตรอยคา** () เป็นขบวนการทางการเมืองเพื่อการปฏิรูปภายในพรรคคอมมิวนิสต์แห่งสหภาพโซเวียตระหว่างคริสต์ทศวรรษ 1980 ซึ่งสัมพันธ์กับผู้นำโซเวียต มีฮาอิล กอร์บาชอฟ และการปฏิรูปนโยบายกลัสนอสต์ของเขา มีความหมายตามอักษรว่า "การปรับโครงสร้าง" ซึ่งหมายถึง การปรับโครงสร้างระบบการเมืองและเศรษฐกิจของโซเวียต

มักแย้งว่าเปเรสตรอยคาเป็นสาเหตุแห่งการล่มสลายของสหภาพโซเวียต การปฏิวัติ ค.ศ. 1989 ในยุโรปตะวันออก และการสิ้นสุดของสงครามเย็น

## อ้างอิง

หมวดหมู่:การเมืองภายในโซเวียต
หมวดหมู่:เศรษฐกิจของสหภาพโซเวียต
หมวดหมู่:มีฮาอิล กอร์บาชอฟ

หมวดหมู่:คำขวัญการเมือง
หมวดหมู่:พ.ศ. 2530
หมวดหมู่:คำและวลีภาษารัสเซีย
หมวดหมู่:การล่มสลายของสหภาพโซเวียต
แกงบวน

**แกงบวน** เป็นแกงพื้นบ้านภาคกลางของไทย ใส่น้ำคั้นจากใบผัก เช่น ตะไคร้ ขึ้นฉ่าย ใบมะตูม ผักชี ใบข่า และใบมะขวิดเพื่อกลบกลิ่นคาวของเครื่องใน ตำรับดั้งเดิมเป็นของชาวเขมรที่นิยมทำแกงชนิดนี้ในงานแต่งงาน คำว่า *บวน* เป็นภาษาเขมรแปลว่า "สี่" ในตำรับแกงบวนของเขมรจะใช้เครื่องในสี่อย่าง คือ หัวหมู กระเพาะหมู ตับหมู และหัวใจหมู พริกแกงประกอบด้วยพริกไทย ปลาแห้ง ข่าแก่ ตะไคร้ กระเทียม และหอม

## อ้างอิง
* ญดา ศรีเงินยวง และชนิรัตน์ สำเร็จ. *แกงไทย.* กรุงเทพฯ : แสงแดด, 2556, หน้า 283–284.

หมวดหมู่:แกง
หมวดหมู่:อาหารจากเนื้อหมู
หมวดหมู่:อาหารไทยภาคกลาง
แกงเปอะ

**แกงเปอะ** หรือ **ต้มเปอะ** เป็นชื่อที่คนไทยทางภาคกลางใช้เรียกแกงชนิดหนึ่งทางภาคอีสาน ซึ่งเป็นแกงที่น้ำแกงสีหม่นคล้ำเพราะผสมน้ำใบย่านางลงในแกง ใส่ผักหลายชนิด ที่สำคัญคือหน่อไม้ ชาวอีสานเรียกแกงชนิดนี้ว่าแกงหน่อไม้ น้ำพริกแกงประกอบด้วยพริกขี้หนูแห้ง ตะไคร้ กระชาย หอมแดง ใส่ข้าวเบือเพื่อช่วยให้น้ำแกงข้น ผักที่นิยมใส่นอกจากหน่อไม้ได้แก่ ฟักทอง ผักแขยง ชะอม

## อ้างอิง
* ญดา ศรีเงินยวง และชนิรัตน์ สำเร็จ. *แกงไทย.* กรุงเทพฯ : แสงแดด, 2556, หน้า 42–43.

หมวดหมู่:แกง
หมวดหมู่:อาหารอีสาน
รายาผิวขาว

**รายาผิวขาว** (White Rajahs) เป็นราชวงศ์ที่ก่อตั้งและปกครองราชอาณาจักรซาราวักที่อยู่บนเกาะบอร์เนียวตั้งแต่ พ.ศ. 2384 – 2459 ผู้ปกครองคนแรกเป็นชาวอังกฤษชื่อเจมส์ บรูก ผู้รวบรวมดินแดนของซาราวักใน พ.ศ. 2384 และได้เป็นราชอาณาจักรอิสระต่างหากจากรัฐสุลต่านบรูไน ในฐานะรางวัลที่ช่วยปราบโจรสลัดและระงับความวุ่นวายต่าง ๆ รายาผิวขาวได้ปกครองต่อมาจนถึงรุ่นหลานของบรูก ก่อนจะถูกรวมเข้ากับอาณานิคมของอังกฤษในพ.ศ. 2489
## ผู้ปกครอง
ซาราวักเดิมเป็นส่วนหนึ่งของบรูไนจนถึง พ.ศ. 2384 เมื่อเจมส์ บรูกซึ่งต่อมาได้เป็นรายาผิวขาวคนแรกได้รับดินแดนทางตะวันตกเฉียงใต้ของบรูไน ได้แก่บริเวณโดยรอบเมืองซาราวัก (ปัจจุบันคือกูชิง) และบริเวณโดยรอบเหมืองเบา จากสุลต่านโอมาร์ อาลี ไซฟุดดินที่ 2 ราชอาณาจักรซาราวักได้ขยายดินแดนเพิ่มขึ้นระหว่างการปกครองของรายาสององค์แรก จนสามารถครอบครองดินแดนทางเหนือของเกาะบอร์เนียวได้เป็นส่วนใหญ่ และพื้นที่ที่ได้มานั้น มักผนวกมาจากดินแดนของบรูไน 

รายาผิวขาว ได้แก่:

รายาผิวขาวทุกพระองค์ได้รับการศึกษาแบบอังกฤษ และศพถูกฝังที่นี่นั่นที่โบสถ์ชีพสเตอร์ รายาผิวขาวมีนโยบายการปกครองที่ปกป้องชาวพื้นเมืองจากการปกครองแบบรวมศูนย์และการพัฒนาในระดับที่พบในจักรวรรดิอังกฤษอื่นๆ อำนาจสมบูรณ์ของรายาสิ้นสุดลงเมื่อ พ.ศ. 2484 เนื่องจากการรุกรานของญี่ปุ่น

## ตำแหน่ง
ตำแหน่งของทายาทผู้มีสิทธิโดยตรง (เทียบสยามมกุฎราชกุมารของไทย) เรียกว่า "รายามุดา" ส่วนภรรยาของรายามูดาเรียกว่า "รานีมุดา"

## รัฐบาล
เมื่อเจมส์ บรูกมาถึงซาราวักครั้งแรก ดินแดนนี้เป็นรัฐบรรณาการของบรูไนและรูปแบบการปกครองเป็นไปตามแบบของบรูไน เจมส์ได้เปลี่ยนรูปแบบการปกครองใหม่ จัดการบริการแบบยุโรป จัดชาวยุโรปมาเป็นข้าราชการ รายาเจมส์ใช้เครื่องแต่งกายและสัญลักษณ์ตามแบบราชวงศ์มลายู และรวมเข้ากับการปกครองแบบเบ็ดเสร็จของเขาเอง รายามีอำนาจในการออกกฎหมายและตัดสินคดีในศาล 

รายายังได้ป้องกันชาวพื้นเมืองจากการสำรวจและการลงทุนของชาติตะวันตก และจัดตั้งบริษัทบอร์เนียวเพื่อจัดการเรื่องเศรษฐกิจ ศูนย์กลางเศรษฐกิจซาราวักคือทอง  โดยใช้กรรมกรจากจีน หลังการลุกฮือของชาวจีนใน พ.ศ. 2400 การบริหารเหมืองแร่ถูกโอนมาเป็นของบรษัทบอร์เนียว ชาวจีนกลุ่มสุดท้ายถูกขับออกไปใน พ.ศ. 2427 บริษัทบอร์เนียวยังให้ความคุ้มครองทางทหารแก่รายาผิวขาวในเหตุการณ์เช่นการลุกฮือของชาวจีน ในสมัยรายาชาร์ล ได้จัดตั้งหน่วยการทหาร เพื่อทำหน้าที่รักษาความสงบและเป็นการ์ดส่วนตัวของรายา
## การถ่ายโอนไปสู่การปกครองของอังกฤษ
หลังสงครามโลกครั้งที่ 2 ไวเนอร์ บรูก ได้โอนซาราวักให้สำนักงานอาณานิคมแลกกับเงินบำนาญสำหรับเขาและลูกสาวสามคน หลานของเขาคืออันโทนี บรูก และชนพื้นเมืองในสภาเนกรีต่างไม่เห็นด้วยในตอนแรกที่จะยกซาราวักให้อังกฤษ อันโทนี บรูกถูกกล่าวหาว่ามีส่วนเกี่ยวข้องกับการที่ดันแคน สจวต ผู้ปกครองซาราวักชาวอังกฤษคนที่สองถูกลอบสังหารโดยกลุ่มที่ต้องการไปรวมกับอินโดนีเซีย เอกสารที่พบใหม่ระบุว่ารัฐบาลอังกฤษรู้ว่าอันโทนี บรูกไม่มีส่วนเกี่ยวข้อง แต่เลือกที่จะทำเฉย หลังจากนั้นไม่มีความเคลื่อนไหวที่จะฟื้นฟูราชวงศ์ในซาราวักอีก

หมวดหมู่:ประวัติศาสตร์มาเลเซีย
หมวดหมู่:ประวัติศาสตร์บรูไน
เฉด

**เฉด** () เป็นวงดนตรีออลเทอร์นาทิฟร็อกที่เริ่มจากยักษ์และสุ่ม อดีตสมาชิกวงแคลชได้ตั้งวงใหม่ขึ้นมา และได้อีก 3 คนมาช่วยสร้างสีสัน คือ แบน, เล้ง และเหมี่ยว และได้เซ็นสัญญากับค่ายดั๊กบาร์ อันเป็นจุดเริ่มต้นของเพลงรอพี่ก่อน ล่าสุด แบนเป็น Sound Engineer ของทางค่าย มีภารกิจเยอะ จึงทำให้ทางวงทำกันแค่ 4 คน สุ่มจึงย้ายไปเล่นเบสในเพลง อย่ามาเยอะ

ปี พ.ศ. 2559 ได้เปลี่ยนชื่อวงเป็นวงทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน และได้ยุบต่อมา ในเดือน สิงหาคม พ.ศ. 2559 

## ผลงาน
# ทางแห่งฝัน 
# รอพี่ก่อน 
# อย่ามาเยอะ 

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีไทยในยุค 2010
หมวดหมู่:ศิลปินสังกัดจีเอ็มเอ็ม มิวสิค
เซ็นทรัลเวิลด์ ออฟฟิสเศส

**อาคารสำนักงาน เซ็นทรัลเวิลด์ ออฟฟิสเศส** () คืออาคารสำนักงานที่ใหญ่ที่สุดในกลุ่มเซ็นทรัล ก่อสร้างแล้วเสร็จเมื่อเดือนธันวาคม พ.ศ. 2547 โดยปรับปรุงจากโครงสร้างอาคารสำนักงานเวิลด์เทรดเซ็นเตอร์เดิม ที่ผู้พัฒนาเก่าคือ บริษัท วังเพชรบูรณ์ จำกัด ก่อสร้างไม่แล้วเสร็จตามกำหนด อาคารดังกล่าวมีความสูง 46 ชั้น  พื้นที่กว่า 80,000 ตารางเมตร เป็นพื้นที่ว่างสำหรับเช่าเป็นสำนักงาน มีสิ่งอำนวยความสะดวกต่างๆ และเชื่อมต่อกับศูนย์การค้าเซ็นทรัลเวิลด์โดยตรง รอบข้างประกอบด้วยศูนย์การค้าหลายแห่ง และศูนย์ประชุมพื้นที่กว่า 16,000 ตารางเมตร 

อาคารดังกล่าวเป็นที่ตั้งของสำนักงานใหญ่ บริษัท เซ็นทรัลพัฒนา จำกัด (มหาชน), แอปเปิ้ล เซาท์ เอเชีย (ประเทศไทย), ซิสโก (ประเทศไทย) และบริษัทข้ามชาติอีกหลายแห่ง รวมถึงกลุ่มธนาคารมาลายัน (เมย์แบงก์) (โดยมีบริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นหนึ่งในบริษัทในกลุ่ม)

## ดูเพิ่ม
* ตึกระฟ้า
* รายชื่ออาคารที่สูงที่สุดในประเทศไทย

## อ้างอิง

หมวดหมู่:สิ่งก่อสร้างตั้งแต่ พ.ศ. 2547
หมวดหมู่:ตึกระฟ้าในเขตปทุมวัน
หมวดหมู่:อาคารสำนักงานในประเทศไทย
สมเด็จกรมพระนโรดม สุทธารส

**สมเด็จพระราชอัยกาวรจักรรณฤทธิ์ ** หรือ **สมเด็จกรมพระนโรดม สุทธารส** (พ.ศ. 2415 - พ.ศ. 2488) เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม และเป็นพระราชบิดาในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชาสมัยใหม่

พระองค์พระราชสมภพในปี พ.ศ. 2415 เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม ธิดาพระสุพรรณพิศาล (กอง อภัยวงศ์)  ทรงมีพระเชษฐาร่วมมารดาอีกพระองค์คือพระองค์เจ้านโรดม เกศรา (พ.ศ. 2412 - พ.ศ. 2452)

สมเด็จกรมพระนโรดม สุทธารส ทรงเสกสมรสกับพระองค์เจ้านโรดม พงางาม (พ.ศ. 2417 - พ.ศ. 2487) พระขนิษฐาต่างพระมารดา มีพระโอรส-ธิดา 5 พระองค์ ได้แก่
* หม่อมเจ้า (นักองค์มจะ) นโรดม เอกอัศนีย์ (พ.ศ. 2435 - พ.ศ. 2450)
* พระบาทสมเด็จพระนโรดม สุรามฤต (6 มีนาคม พ.ศ. 2439 - 3 เมษายน พ.ศ. 2503)
* หม่อมเจ้า (นักองค์มจะ) นโรดม ภาวฤทธิ์ (พ.ศ. 2439 - *ไม่ปรากฏ*)
* สมเด็จพระราชกนิษฐานโรดม รัศมีโสภณ (พฤศจิกายน พ.ศ. 2441 - พ.ศ. 2541)
* หม่อมเจ้า (นักองค์มจะ) นโรดม หญิงเล็ก (พ.ศ. 2443 - *ไม่ปรากฏ*)

สมเด็จกรมพระนโรดม สุทธารส สวรรคตในปี พ.ศ. 2488 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย

## พระราชประวัติ
สมเด็จกรมพระนโรดม สุทธารส เป็นพระราชโอรสในพระบาทสมเด็จพระนโรดม บรมรามเทวาวตารแห่งราชอาณาจักรกัมพูชาสมัยใหม่ และเป็นพระราชบิดาในพระบาทสมเด็จพระนโรดม สุรามฤต  และเป็นพระอัยกาในสมเด็จพระนโรดม สีหนุ

หลังจากพระบาทสมเด็จพระสีสุวัตถิ์ มุนีวงศ์เสด็จสวรรคต ฝรั่งเศสได้คัดเลือก 5 รัชทายาทเพื่อสืบราชสันตติวงศ์ต่อ ได้แก่ กรมพระสีสุวัตถิ์ มุนีเรศ กรมพระนโรดม สุทธารส นักองเจ้านโรดม สุรามฤต พระองค์มจะ นโรดม นรินทเดช และ หม่อมราชวงศ์นโรดม สีหนุ ตามลำดับ

พระนโรดม สุทธารสทรงเป็นหนึ่งในรัชทายาทสืบราชสันตติวงศ์ต่อจากพระบาทสมเด็จพระสีสุวัตถิ์ มุนีวงศ์ โดยพระองค์ทรงเป็นลำดับที่สอง ต่อจากกรมพระสีสุวัตถิ์ มุนีเรศ ซึ่งทางฝรั่งเศสได้ข้ามลำดับรัชทายาทสืบราชสันตติวงศ์ไป แต่เนื่องจากพระนโรดม สุทธารสได้มีแนวความคิดที่จะประกาศเอกราชของกัมพูชาจากฝรั่งเศสซึ่งแผนการเอกราชของพระองค์จึงรั่วไหลไปยังเจ้าหน้าที่อาณานิคมฝรั่งเศส ทำให้ทางฝรั่งเศสตัดสิทธิพระองค์ในการสืบราชสันตติวงศ์ในที่สุด 

ฝรั่งเศสได้ตัดสินใจมอบราชบัลลังก์ให้แก่พระราชนัดดาพระนโรดม สีหนุ หลังจากที่พระบาทสมเด็จพระสีสุวัตถิ์ มุนีวงศ์สิ้นพระชนม์ในปี พ.ศ. 2484 ในช่วงสงครามโลกครั้งที่สอง ซึ่งเป็นช่วงที่พระองค์ทรงมีพระชนม์มายุเพียง 18 ปีเท่านั้น

สมเด็จกรมพระนโรดม สุทธารส ทรงเป็นพระอัยกาในพระบาทสมเด็จพระนโรดม สีหนุ และเป็นพระปัยกาในพระบาทสมเด็จพระบรมนาถ นโรดม สีหมุนี

สมเด็จกรมพระนโรดม สุทธารส สวรรคตเมื่อวันที่ 27 มกราคม พ.ศ. 2488 ต่อมาทรงได้รับการสถาปนาพระอิสริยยศเป็น *สมเด็จพระราชอัยกา วรจักรรณฤทธิ์ พระราชอัยกาในพระบรมรัตนโกศ*  ()

ถนนสุทธารสเป็นหนึ่งในถนนในกรุงพนมเปญตั้งตามพระนามเพื่อเฉลิมพระเกียรติพระองค์ จากมุมถนนนโรดมถึงถนนกัณฑบุปผา ทางเหนือของวัดปทุมวดีราชวราราม

## อ้างอิง

สุทธารส
ส
หมวดหมู่:บุคคลจากพนมเปญ
หมวดหมู่:สกุลอภัยวงศ์
อาโอยามะ (โตเกียว)

thumb|ย่านอาโอยามะบริเวณสี่แยกโอโมเตซันโด

**อาโอยามะ** () เป็นย่านหนึ่งในเขตมินาโตะ กรุงโตเกียว ประเทศญี่ปุ่น เป็นย่านการค้าและบันเทิงยอดนิยมของวัยรุ่นญี่ปุ่น รองมาจากย่านชิบูยะ และฮาราจูกุ

ในอดีตสมัยเอโดะ ย่านอาโอยามะเป็นแหล่งที่ตั้งของวัด ศาลเจ้า และที่พำนักของเหล่าซามูไร ที่มาของชื่อมาจากนามของอาโอยามะ ทาดานาริ ขุนนางท่านหนึ่งในสมัยโชกุนโทกูงาวะ ซึ่งได้สร้างที่พำนักในบริเวณนี้

หมวดหมู่:ย่านในโตเกียว
ศุภชัย สมเจริญ

**ศุภชัย สมเจริญ** (เกิด 8 กุมภาพันธ์ พ.ศ. 2492) อดีต รองประธานวุฒิสภาไทย คนที่ 2 และสมาชิกวุฒิสภาไทย ชุดที่ 12 อดีตผู้พิพากษาอาวุโสในศาลฎีกา อดีตประธานศาลอุทธรณ์ ภาค 1 และอดีตประธานกรรมการการเลือกตั้ง (กกต.) รับผิดชอบด้านกิจการบริหารกลาง

## ประวัติการศึกษา
*นิติศาสตร์บัณฑิต มหาวิทยาลัยธรรมศาสตร์
*เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
*รัฐศาสตรมหาบัณฑิต บริหารรัฐกิจ  มหาวิทยาลัยธรรมศาสตร์
*ปรัชญาดุษฎีบัณฑิต การบริหารกระบวนการยุติธรรม  มหาวิทยาลัยธรรมศาสตร์
*ปรัชญาดุษฎีบัณฑิตกิตติมศักดิ์ รัฐประศาสนศาสตร์ มหาวิทยาลัยเวสเทิร์น
*นิติศาสตรดุษฎีบัณฑิตกิตติมศักดิ์ วิทยาลัยทองสุข
*ปริญญาบัตรการป้องกันราชอาณาจักร รุ่นที่ 45
*วุฒิบัตร บ.ย.ส. รุ่นที่ 10, ประกาศนียบัตร วตท.รุ่นที่ 5, ป.ป.ร. รุ่นที่ 14
*ปริญญาเอกปรัชญาดุษฎีบัณฑิต จากคณะนิติศาสตร์ มหาวิทยาลัยธรรมศาสตร์สาขาบริหารกระบวนการยุติธรรมโดยได้รับทุนการศึกษาจากสำนักงานศาลรัฐธรรมนูญ

## รางวัล
* พ.ศ. 2561 รางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์

## ประสบการณ์และผลงาน
*หัวหน้าแผนกวิชาการกฎหมาย กองกับการ 2
*กองอำนวยการศึกษา กองบัญชาการศึกษา กรมตำรวจ
*ผู้ช่วยผู้พิพากษา
*ผู้พิพากษาศาลจังหวัดอุตรดิตถ์
*ผู้พิพากษาศาลแขวงพระนครใต้ ศาลแขวงพระนครเหนือ
*ผู้พิพากษาหัวหน้าศาลจังหวัดภูเขียว ศาลจังหวัดสีคิ้ว
*ศาลจังหวัดระยอง ผู้พิพากษาศาลแพ่ง ผู้พิพากษาหัวหน้าศาลแขวงธนบุรี
*ผู้พิพากษาหัวหน้าคณะในศาลอาญาธนบุรี
*ผู้ช่วยผู้พิพากษาศาลฎีกา
*รองอธิบดีผู้พิพากษาภาค 4 และภาค 2
*ผู้พิพากษาหัวหน้าคณะในศาลอุทธรณ์ภาค 8 และภาค 4
*ประธานแผนกคดีเยาวชนและครอบครัวในศาลอุทธรณ์ภาค 4
*ผู้พิพากษาศาลฎีกา
*ผู้พิพากษาหัวหน้าคณะในศาลฎีกา
*ประธานศาลอุทธรณ์ภาค 1
*ผู้พิพากษาหัวหน้าคณะในศาลฎีกา คณะที่ 1 ทำหน้าที่ประธานคดีปกครอง
*กรรมการตุลาการศาลยุติธรรมผู้ทรงคุณวุฒิในชั้นศาลฎีกาและชั้นศาลอุทธรณ์
*กรรมการข้าราชการศาลยุติธรรมในชั้นศาลฎีกา

## เครื่องราชอิสริยาภรณ์

## ดูเพิ่ม
*คณะกรรมการการเลือกตั้ง

## อ้างอิง

หมวดหมู่:ข้าราชการฝ่ายตุลาการชาวไทย
หมวดหมู่:รองประธานวุฒิสภาไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ประธานกรรมการการเลือกตั้ง
หมวดหมู่:กรรมการการเลือกตั้งไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บุญส่ง น้อยโสภณ

**บุญส่ง น้อยโสภณ** (เกิด 7 สิงหาคม พ.ศ. 2491) เป็นนักการเมืองชาวไทย ปัจจุบันดำรงตำแหน่งเป็นรองประธานวุฒิสภา คนที่สอง และสมาชิกวุฒิสภา ชุดที่ 13 และอดีตกรรมการการเลือกตั้ง รับผิดชอบด้านกิจการสืบสวนสอบสวนและวินิจฉัย อดีตประธานศาลอุทธรณ์ภาค 7 อดีตประธานกรรมการที่ปรึกษากฎหมายของคณะกรรมการการเลือกตั้ง อดีตที่ปรึกษารองประธานวุฒิสภา คนที่สอง (ศุภชัย สมเจริญ)

## ประวัติการศึกษา
* นิติศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย
* เนติบัณฑิตไทย สำนักอบรมศึกษากฎหมายเแห่งเนติบัณฑิตยสภา
* นิติศาสตรดุษฎีบัณฑิตกิตติมศักดิ์ มหาวิทยาลัยมหาจุฬาลงกรณราชวิทยาลัย
* รัฐประศาสนศาสตรดุษฎีบัณฑิตกิตติมศักดิ์ มหาวิทยาลัยราชภัฏพระนครศรีอยุธยา

## การศึกษาอบรมพิเศษ
* รับทุนกองทัพอากาศให้ไปศึกษาต่อด้านวิชาสื่อสาร ระยะเวลา 47 สัปดาห์ ณ Keesler Airforce Base Mississippi ประเทศสหรัฐอเมริกา
* วุฒิบัตร หลักสูตรผู้บริหารกระบวนการยุติธรรมระดับสูง (บ.ย.ส.) รุ่นที่ 5 วิทยาลัยการยุติธรรม สำนักงานศาลยุติธรรม
* ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง (ปปร.) รุ่นที่ 6 วิทยาลัยการเมืองการปกครอง สถาบันพระปกเกล้า
* ประกาศนียบัตร หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 21
* ประกาศนียบัตร หลักสูตรหลักนิติธรรมเพื่อประชาธิปไตย (นธป.) รุ่นที่ 5 วิทยาลัยศาลรัฐธรรมนูญ
* ประกาศนียบัตร หลักสูตรวิทยาการประกันภัยระดับสูง (วปส.) รุ่นที่ 9 สถาบันวิทยาการประกันภัยระดับสูง
* ประกาศนียบัตร หลักสูตรสื่อสุขภาพ (HAM) รุ่นที่ 3 ราชวิทยาลัยจุฬาภรณ์
* วุฒิบัตร หลักสูตรการบริหารเชิงนิติศาสตร์ระดับสูง (วทน.) รุ่นที่ 1 วิทยาลัยทนายความ สภาทนายความ

## ประวัติการทำงานที่สำคัญ
* นายทหารสารบรรณ กองเศรษฐกรรม กรมสวัสดิการทหารอากาศ
* อัยการผู้ช่วย กองคดี กรมอัยการ
* ผู้ช่วยผู้พิพากษา รุ่นที่ 18
* ผู้พิพากษาหัวหน้าศาลแขวงอุบลราชธานี
* ผู้พิพากษาหัวหน้าศาลจังหวัดกบินทร์บุรี
* ผู้พิพากษาหัวหน้าศาลแขวงสมุทรปราการ
* ผู้พิพากษาหัวหน้าศาลจังหวัดสมุทรปราการ
* รองอธิบดีผู้พิพากษาภาค 8
* รองอธิบดีผู้พิพากษาภาค 3
* รองอธิบดีผู้พิพากษาภาค 7
* อธิบดีผู้พิพากษาภาค 3
* รองประธานศาลอุทธรณ์ภาค 7
* ผู้พิพากษาศาลฎีกา
* ประธานศาลอุทธรณ์ภาค 7
* กรรมการการเลือกตั้ง
* ประธานกรรมการที่ปรึกษากฎหมายของคณะกรรมการการเลือกตั้ง
* ที่ปรึกษา รองประธานวุฒิสภาคนที่สอง (นายศุภชัย สมเจริญ)

## ประสบการณ์ทำงานพิเศษ
ได้รับเลือกตั้งจากผู้พิพากษาทุกชั้นศาลทั่วประเทศ ให้ดำรงตำแหน่ง
* กรรมการบริหารศาลยุติธรรมผู้ทรงคุณวุฒิในศาลชั้นต้น (ปี พ.ศ. 2543 - พ.ศ. 2544)
* กรรมการตุลาการศาลยุติธรรมผู้ทรงคุณวุฒิในศาลชั้นอุทธรณ์ (ปี พ.ศ. 2544 - พ.ศ. 2548)
* กรรมการบริหารศาลยุติธรรมผู้ทรงคุณวุฒิในศาลชั้นฎีกา (ปี พ.ศ. 2549 - พ.ศ. 2550)
* กรรมการบริหารศาลยุติธรรมผู้ทรงคุณวุฒิในศาลชั้นอุทธรณ์ (ปี พ.ศ. 2550 - พ.ศ. 2552)
ได้รับเลือกตั้งจากสมาชิกสหกรณ์ออมทรัพย์ศาลยุติธรรม จำกัด ให้เป็น
* รองประธานกรรมการสหกรณ์ออมทรัพย์ศาลยุติธรรม จำกัด (ปี พ.ศ. 2547 - พ.ศ. 2551, พ.ศ. 2553 - พ.ศ. 2556)

## เครื่องราชอิสริยาภรณ์

## ดูเพิ่ม
*คณะกรรมการการเลือกตั้ง

## อ้างอิง

หมวดหมู่:กรรมการการเลือกตั้งไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:สมาชิกวุฒิสภาไทย
พินเทอเรสต์

**พินเทอเรสต์** () เป็นบริการการแบ่งปันรูปภาพและบริการโซเชียลมีเดียที่ออกแบบมาเพื่อเปิดใช้งานการบันทึกและค้นหาข้อมูล (โดยเฉพาะ "ไอเดีย") บนเวิลด์ไวด์เว็บโดยใช้รูปภาพ และในขนาดเล็กกว่า กิฟและวิดีโอ ในรูปแบบของพินบอร์ด เว็บไซต์นี้สร้างโดยเบน ซิลเบอร์แมน, พอล สเกียร์รา และอีวาน ชาร์ป และมีผู้ใช้งานรายเดือน 300 ล้านคนในเดือนสิงหาคม ค.ศ. 2019 บริการนี้ดำเนินการโดย**พินเทอเรสต์ อิงค์** ซึ่งตั้งอยู่ในซานฟรานซิสโก

## อ้างอิง

## แหล่งข้อมูลอื่น
* 
* 


หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2562
ธีรวัฒน์ ธีรโรจน์วิทย์

**ธีรวัฒน์ ธีรโรจน์วิทย์** (เกิด 11 มกราคม พ.ศ. 2496) เคยเป็นผู้พิพากษาอาวุโสในศาลอุทธรณ์ อดีตกรรมการการเลือกตั้ง (กกต.) รับผิดชอบด้านกิจการพรรคการเมืองและการออกเสียงประชามติ

## ประวัติการศึกษา
*ปริญญาตรี รัฐศาสตร์ มหาวิทยาลัยรามคำแหง พ.ศ. 2518
*ปริญญาตรี นิติศาสตร์บัณฑิต มหาวิทยาลัยรามคำแหง พ.ศ. 2521
*เนติบัณฑิตไทย พ.ศ. 2523
*ปริญญาโท รัฐศาสตร์มหาบัณฑิต มหาวิทยาลัยธรรมศาสตร์ พ.ศ. 2538
*ปริญญาเอก ปรัชญาดุษฎีบัณฑิต (สหวิทยาการ) มหาวิทยาลัยธรรมศาสตร์ พ.ศ. 2548

## ประสบการณ์และผลงาน
*ผู้พิพากษาอาวุโสในศาลอุทธรณ์รัชดา พ.ศ. 2551
*อธิบดีผู้พิพากษา ภาค 9

## ดูเพิ่ม
*คณะกรรมการการเลือกตั้ง
http://www.dhirawat.com 

## เครื่องราชอิสริยาภรณ์

## อ้างอิง

หมวดหมู่:กรรมการการเลือกตั้งไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ภุชงค์ นุตราวงศ์

**ภุชงค์ นุตราวงศ์** อดีตเลขาธิการคณะกรรมการการเลือกตั้ง(กกต.) และอดีตรองเลขาธิการคณะกรรมการการเลือกตั้ง ด้านกิจการการมีส่วนร่วม (พ.ศ. 2553)  และมีคู่สมรสคือ พรวรินทร์ นุตราวงศ์

## การศึกษา
ภุชงค์ สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากมหาวิทยาลัยเชียงใหม่ และปริญญาโท รัฐศาสตรมหาบัณฑิต (การปกครอง) จากคณะรัฐศาสตร์ จุฬาลงกรณ์มหาวิทยาลัย 

## การทำงาน
ภุชงค์ เริ่มรับราชการในสังกัดสำนักงานปลัดกระทรวงมหาดไทย จนกระทั่งดำรงตำแหน่งหัวหน้าฝ่ายในสังกัดกองกลาง สำนักงานปลัดกระทรวงมหาดไทย จึงได้โอนมาสังกัดสำนักงานคณะกรรมการการเลือกตั้ง ในยุคเริ่มต้นก่อตั้งสำนักงาน กกต. จนกระทั่งได้รับแต่งตั้งเป็นผู้อำนวยการสำนักการประชุม เป็นผู้อำนวยการสำนักเลขานุการคณะกรรมการการเลือกตั้ง และเป็นรองเลขาธิการคณะกรรมการการเลือกตั้ง ในปี พ.ศ. 2553

จากนั้นจึงได้ลาออกจากราชการ เพื่อสมัครเข้ารับตำแหน่งเลขาธิการคณะกรรมการการเลือกตั้ง ในปี พ.ศ. 2555 และเป็นข้าราชการในสังกัด กกต. คนแรกที่ได้ดำรงตำแหน่งเลขาธิการ กระทั่งในปี พ.ศ. 2558 คณะกรรมการการเลือกตั้ง มีมติให้เลิกจ้างเนื่องจากไม่ผ่านการประเมินผลงานตามเกณฑ์ที่กำหนด

## ประสบการณ์และผลงาน
* ที่ปรึกษาคณะอนุกรรมาธิการด้านสตรี คณะกรรมาธิการพัฒนาสังคมและกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา 
* ที่ปรึกษาสมาคมตลกแห่งประเทศไทย
* ผู้ตรวจการลูกเสือ สำนักงานคณะกรรมการบริหารลูกเสือแห่งชาติ
* ประธานกรรมการดำเนินการ สหกรณ์ออมทรัพย์ องค์กรอิสระ จำกัด

## เครื่องราชอิสริยาภรณ์

## อ้างอิง

## แหล่งข้อมูลอื่น
* Facebook ของภุชงค์ นุตราวงศ์
* สัมภาษณ์ ภุชงค์ นุตราวงศ์ เลขา กกต
* แฟ้มภาพในรูปแบบวีดีโอจาก YouTube

หมวดหมู่:ข้าราชการพลเรือนชาวไทย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.